**(สำเนา)**

**รายงานการประชุมสภาองค์การบริหารส่วนตำบลโคกสะอาด**

**สมัยสามัญสมัยที่ ๒ ประจำปี ๒๕๖๕**

**ครั้งที่ ๒ /๒๕๖๕**

**วันที่ ๕ พฤษภาคม ๒๕๖๕**

**ณ ห้องประชุมสวนผึ้ง องค์การบริหารส่วนตำบลโคกสะอาดอำเภอฆ้องชัย จังหวัดกาฬสินธุ์**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**ผู้มาประชุม**

|  |  |  |  |  |
| --- | --- | --- | --- | --- |
| **ที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| ๑ | นายสิงปาการ ฤทธิพันธ์ | ประธานสภา อบต. | สิงปาการ ฤทธิพันธ์ |  |
| ๒ | นายอุดม ภูผานม | รองประธานสภาอบต. | อุดม ภูผานม | ­ |
| ๓ | นางสุบรรณ สร้อยวงษา | เลขานุการสภาอบต. | สุบรรณ สร้อยวงษา |  |
| ๔ | นายทองนาค ปราณีสอน | สมาชิกสภาอบต. หมู่ ๑ | ทองนาค ปราณีสอน |  |
| ๕ | นางสาวเยาวรัตน์ นาถ้ำเพ็ชร | สมาชิกสภาอบต. หมู่ ๒ | เยาวรัตน์ นาถ้ำเพ็ชร |  |
| ๖ | นายประสาตร์ นาถาดทอง | สมาชิกสภาอบต. หมู่ ๔ | ประสาตร์ นาถาดทอง |  |
| ๗ | นายสุวิชาญ วิเท่ห์ | สมาชิกสภาอบต. หมู่ ๕ | สุวิชาญ วิเท่ห์ |  |
| ๘ | นายจำรอง ตรีศูนย์ | สมาชิกสภาอบต. หมู่ ๖ | จำรอง ตรีศูนย์ |  |
| ๙ | นายสมชาย สุติวงค์ | สมาชิกสภาอบต. หมู่ ๗ | สมชายสุติวงค์ |  |
| ๑๐ | นายคำพันธ์ วิเศษนันท์ | สมาชิกสภาอบต. หมู่ ๙ | คำพันธ์ วิเศษนันท์ |  |
| ๑๑ | นายคำเพ็ชร ไชยมาตย์ | สมาชิกสภาอบต. หมู่ ๑๑ | คำเพ็ชร ไชยมาตย์ |  |
| ๑๒ | นางอณงลักษณ์ นาถาดทอง | สมาชิกสภาอบต. หมู่ ๑๒ | อณงลักษณ์ นาถาดทอง |  |

**ผู้ไม่เข้าร่วมประชุม**

* **ไม่มี –**

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| ๑ | นายบุญทัน ศรีมุงคุณ | นายก อบต.โคกสะอาด | บุญทัน ศรีมุงคุณ |  |
| ๒ | นายวิเชียร สินธุชัย | รองนายก อบต.โคกสะอาด | วิเชียร สินธุชัย | ­ |
| ๓ | นายสมพักตร์ สุวิชา | รองนายก อบต.โคกสะอาด | สมพักตร์ สุวิชา |  |
| ๔ | นางจงกล วงค์มาตร | เลขานุการนายก อบต.โคกสะอาด | จงกล วงค์มาตร |  |

**เริ่มประชุมเวลา ๐๙.๐๐ น.**

**ระเบียบวาระที่ ๑ เรื่อง ประธานจะแจ้งต่อที่ประชุมทราบ**

๑.๑ หลังจากที่เราได้จ่ายขาดเงินสะสมทางคณะผู้บริหารได้เริ่มทำสัญญาแต่ละโครงการแล้ว ขอให้ท่านสมาชิกฯทุกหมู่บ้านได้ช่วยกันไปดูแลในแต่ละโครงการด้วยว่าในแต่ละโครงการดำเนินการเป็นไปตามรายละเอียดที่ท่านเสนอมาหรือไม่

**ระเบียบวาระที่ ๒ เรื่อง รับรองรายงานการประชุม**

ประธานสภาฯ เชิญท่านเลขาฯสภาอ่านรายงานการประชุมครั้งที่ ๑/๒๕๖๕

นางสุบรรณ สร้อยวงษา (อ่านรายงานการประชุมสมัยสามัญสมัยที่ ๒ครั้งที่๑/๒๕๖๕)

เลขานุการสภาฯ

ประธานสภาฯ เชิญคณะกรรมการตรวจรายงานการประชุมครับ

น.ส.เยาวรัตน์ นาถ้ำเพ็ชร คณะกรรมการตรวจรายงานการประชุมประกอบด้วย

๑.นายทองนาค ปราณีสอน ส.อบต.หมู่ ๑ ประธานกรรมการ

๒.นางอณงลักษณ์ นาถาดทอง ส.อบต.หมู่ ๑๒ กรรมการ

๓.นางสาวเยาวรัตน์ นาถ้ำเพ็ชร ส.อบต.หมู่ ๒ เลขานุการฯ

ได้ตรวจรายงานการประชุมครั้งที่ ๑/๒๕๖๕ เรียบร้อยเมื่อวันที่ ๕ พฤษภาคม ๒๕๖๕เวลา ๐๘.๐๐ น. ถูกต้องครบถ้วนแล้วค่ะ

ประธานสภาฯ มีท่านสมาชิกท่านใดที่จะทำการแก้ไขหรือเห็นว่าไม่ถูกต้องถ้าไม่มีผมขอมติที่ประชุม

มติที่ประชุม รับรองรายงานการประชุมการประชุมสมัยสามัญสมัยที่ ๒ ครั้งที่๑/๒๕๖๕

เป็นเอกฉันท์

ประธานสภาฯ การตรวจสอบรายงานการประชุมคณะกรรมการตรวจสอบสมาชิกฯ รับรองรายงาน การประชุมแล้ว

**ระเบียบวาระที่๓ เรื่อง กระทู้ถาม**

-ไม่มี-

**ระเบียบวาระที่๔ เรื่องที่คณะกรรมการที่สภาท้องถิ่นตั้งขึ้นพิจารณาแล้วเสร็จ**

-ไม่มี-

**ระเบียบวาระที่๕ เรื่องที่เสนอใหม่**

**๕.๑ เรื่อง พิจารณาคัดเลือกตัวแทนสภาองค์การบริหารส่วนตำบลเพื่อแต่งตั้งเป็นคณะกรรการ กองทุน สปสช.ในระดับท้องถิ่นหรือพื้นที่**

ประธานสภาฯ การคัดเลือกตัวแทนสภาองค์การบริหารส่วนตำบลเพื่อแต่งตั้งเป็นคณะกรร

การ กองทุน สปสช.ในระดับท้องถิ่นหรือพื้นที่ขอให้ท่านสมาชิกเสนอชื่อครับ

นายสมชาย สุติวงค์ ผมขอเสนอ นายคำเพ็ชร ไชยมาตย์ สมาชิกฯหมู่ ๑๑

ประธานสภาฯ ผมขอผู้รับรองด้วยครับ

นายประสาตร์ นาถาดทอง ผมขอรับรอง นายคำเพ็ชร ไชยมาตย์ สมาชิกฯหมู่ ๑๑

ส.อบต.หมู่๔

นายทองนาค ปราณีสอน ผมขอรับรองนายคำเพ็ชร ไชยมาตย์ สมาชิกฯหมู่ ๑๑

ส.อบต.หมู่๑

ประธานสภาฯ มีสมาชิกฯท่านจะเสนอชื่ออีกเชิญครับ

นายคำพันธ์ วิเศษนันท์ ผมขอเสนอ นางสาวเยาวรัตน์ นาถ้ำเพ็ชร สมาชิกฯหมู่ ๒

ส.อบต.หมู่๙

ประธานสภาฯ ผมขอผู้รับรองด้วยครับ

นางอณงลักษณ์ นาถาดทอง ดิฉันขอรับรองนางสาวเยาวรัตน์ นาถ้ำเพ็ชร สมาชิกฯหมู่ ๒

ส.อบต.หมู่๑๒

นายสมชาย สุติวงค์ ผมขอรับรอง นางสาวเยาวรัตน์ นาถ้ำเพ็ชร สมาชิกฯหมู่ ๒

ส.อบต.หมู่ ๗

ประธานสภาฯ สมาชิกฯท่านจะเสนอชื่ออีกเชิญครับ เมื่อไม่มีสมาชิกฯท่านใดเสนอชื่ออีกใน

ที่ประชุมสภาฯท่านสมาชิกฯได้เสนอชื่อคณะกรรมการ กองทุน สปสช. ๒ ท่าน

๑.นายคำเพ็ชร ไชยมาตย์ สมาชิกฯหมู่ ๑๑

๒.นางสาวเยาวรัตน์ นาถ้ำเพ็ชร สมาชิกฯหมู่ ๒ ผมขอมติที่ประชุมครับ

**มติที่ประชุม เห็นชอบ เป็นเอกฉันท์**

ประธานสภาฯ เชิญท่านรองนายก อบต.โคกสะอาด ได้ชี้แจ้งในลายละเอียดกับท่าน

คณะกรรมการ กองทุน สปสช. ชุดใหม่ครับ

นายสมพักตร์ สุวิชา ผมขออนุญาตทำความเข้าใจกับท่านคณะกรรมการ กองทุน สปสช.ชุดใหม่

รองนายกฯ ในเรื่องของระเบียบต่างๆเป็นเรื่องที่ละเอียดอ่อน อยากให้ท่านคณะกรรมการได้

ศึกษาระเบียบในการใช้จ่ายเงินของกองทุนหลักประกันสุขภาพเพื่อให้เกิดประโยชน์

สูงสุดกับพี่น้องประชาชน

ประธานสภาฯ **๕.๒ เรื่อง พิจารณา (ร่าง)ระเบียบสภาองค์การบริหารส่วนตำบลโคกสะอาดว่าด้วย หลักเกณฑ์และวิธีการสำหรับประชาชนเข้ารับฟังการประชุมสภา พ.ศ.๒๕๖๕**

(ร่าง) ระเบียบสภาองค์การบริหารส่วนตำบลโคกสะอาดว่าด้วย หลักเกณฑ์และวิธีการสำหรับประชาชนเข้ารับฟังการประชุมสภา พ.ศ.๒๕๖๕

โดยที่เป็นการสมควรกำหนดหลักเกณฑ์และวิธีการสำหรับให้ประชาชนผู้เข้าฟังการ

ประชุมสภาองค์การบริหารส่วนตำบลโคกสะอาด อาศัยอำนาจตามความในข้อ ๒๔

วรรคท้ายของระเบียบกระทรวงมหาดไทยว่าด้วยข้อบังคับการประชุมสภาท้องถิ่น

พ.ศ.๒๕๔๗ แก้ไขเพิ่มเติม(ฉบับที่ ๒ ) พ.ศ. ๒๕๕๔ โดยคำแนะนำและเห็นชอบ

ของสภาองค์การบริหารส่วนตำบลโคกสะอาด ในคราวประชุมสมัยสามัญ สมัยที่ ๒

ครั้งที่ ..๒..... / ๒๕๖๕ เมื่อ วันที่ .....๕...... เดือน พฤษภาคม พ.ศ.๒๕๖๕ สภา

องค์การบริหารส่วนตำบลโคกสะอาด จึงออกระเบียบไว้ ดังต่อไปนี้

ข้อ ๑ ระเบียบนี้เรียกว่า “ระเบียบสภาองค์การบริหารส่วนตำบลโคกสะอาดว่าด้วย

หลักเกณฑ์และวิธีการสำหรับให้ประชาชนเข้ารับฟังการประชุมสภา พ.ศ.๒๕๖๕”

ข้อ ๒ ระเบียบนี้ให้ใช้บังคับนับตั้งแต่วันที่ประกาศเป็นต้นไป

ข้อ ๓ ในระเบียบนี้

“ประธานสภา” หมายความว่า ประธานสภาองค์การบริหารส่วนตำบลโคกสะอาด

“เจ้าหน้าที่สภา” หมายความว่า พนักงานองค์การบริหารส่วนตำบลหรือพนักงาน

เจ้าหน้าที่ในสังกัดองค์การบริหารส่วนตำบลโคกสะอาด ผู้ซึ่งได้รับการแต่งตั้งจาก

นายกองค์การบริหารส่วนตำบลโคกสะอาดให้ทำหน้าที่รักษาความสงบเรียบร้อยของ

ที่ประชุมสภา หรือบุคคลซึ่งประธานสภาร้องขอให้ช่วยเหลือในการรักษาความสงบ

เรียบร้อยของที่ประชุมสภา

“ที่ซึ่งจัดไว้” หมายความว่า สถานที่ซึ่งกำหนดไว้สำหรับให้ประชาชนผู้เข้ารับฟังการ

ประชุมสภา

“การประชุมสภา” หมายความว่า การประชุมสภาองค์การบริหารส่วนตำบลโคกสะอาด

“ที่ประชุมสภา” หมายความว่า ที่ประชุมสภาหรือการประชุมสภาองค์การบริหารส่วน

ตำบลโคกสะอาดหรือการปรึกษาของสภาองค์การบริหารส่วนตำบลโคกสะอาด

“ผู้เข้าร่วมรับฟังการประชุม” หมายความว่า บุคคลธรรมดาทั่วไปหรือตัวแทนนิติ

บุคคล หรือตัวแทนองค์กร หรือตัวแทนส่วนราชการ ที่มีความประสงค์จะขอเข้ารับ

ฟังการประชุมสภา

ข้อ ๔ ให้ประธานสภารักษาการให้เป็นไปตามระเบียบนี้ และให้มีอำนาจตีความ

วินิจฉัยปัญหาเมื่อมีปัญหาโต้แย้งเกี่ยวกับการปฏิบัติตามระเบียบนี้ หรือกรณีที่ไม่ได้

กำหนดไว้ในระเบียบนี้ ให้ประธานสภาเป็นผู้วินิจฉัยและมีคำสั่ง คำวินิจฉัยและ

คำสั่งของประธานสภาตามความในระเบียบนี้ให้เป็นที่สุด

ข้อ ๕ บุคคลผู้ประสงค์เข้ารับฟังการประชุมสภามีสิทธิเข้ารับฟังการประชุมสภาได้

เมื่อได้รับอนุญาตจากประธานสภาแล้วเท่านั้น

ข้อ ๖ ประชาชนผู้ซึ่งสนใจหรือประสงค์เข้าฟังการประชุมสภาเป็นหมู่คณะตั้งแต่สิบ

คนขึ้นไปจะต้องแจ้งเป็นหนังสือต่อประธานสภาให้ทราบล่วงหน้าก่อนการประชุม

สภาไม่น้อยกว่าสามวัน

ข้อ ๗ ผู้เข้ารับฟังการประชุมสภาต้องลงชื่อพร้อมลายมือชื่อในสมุดบันทึกที่เจ้าหน้าที่

จัดไว้ให้

ข้อ ๘ ผู้เข้ารับฟังการประชุมไม่สามารถแสดงความคิดเห็นในการประชุมสภาได้ เว้น

แต่ประธานสภาจะอนุญาต

ข้อ ๙ ผู้เข้ารับฟังการประชุมไม่มีสิทธิอภิปรายในที่ประชุมสภา

ข้อ ๑๐ ผู้เข้ารับฟังการประชุมไม่มีสิทธิตั้งกระทู้ถามผู้บริหารหรือสมาชิกสภา

ข้อ ๑๑ ผู้เข้ารับฟังการประชุมจะต้องแต่งกายสุภาพเรียบร้อย และจะต้องมีความ

สุภาพเรียบร้อยในการฟังการประชุมสภา

ข้อ ๑๒ ผู้เข้ารับฟังการประชุม จะต้องนั่งฟังการประชุมในสถานที่ที่สภาองค์การ

บริหารส่วนตำบลโคกสะอาดจัดไว้สำหรับผู้เข้ารับฟังการประชุมเท่านั้น และห้าม

กระทำการดังต่อไปนี้

๑ กล่าวถ้อยคำใด ๆ หรือยื่นเอกสารต่อทีประชุมสภา หรือนำวัตถุใดๆ

มาแสดงในที่ประชุมสภา

๒ พูดคุยส่งเสียงดัง อันเป็นการรบกวนการประชุมสภาของที่ประชุมสภา

๓ สูบบุหรี่หรือสิ่งเสพติดมึนเมาอื่นใด

๔ แสดงกิริยาอันพึงรังเกียจหรือไม่สุภาพเรียบร้อย

๕ใช้เครื่องมือสื่อสารใด ๆ เป็นต้นว่า การใช้โทรศัพท์มือถือในระหว่างการ

เข้าฟังการประชุมสภา

๖ พกพาอาวุธ สิ่งเทียมอาวุธ หรือวัตถุอันตราย สิ่งผิดกฎหมาย เข้าไปฟังการ

ประชุมสภา

๗ ก่อกวนความสงบเรียบร้อยหรือกระทำการให้เสื่อมเสียเกียรติของที่

ประชุมสภา

๘ ถ่ายภาพหรือบันทึกภาพการประชุมสภา หรือกระทำการอื่นใดในลักษณะ

ดังกล่าวที่ไม่เหมาะสมและอาจก่อให้เกิดความเสียหายแก่สภาได้

๙ จดหรือบันทึกข้อความการประชุมสภา หรือกระทำการอื่นใดในลักษณะ

ดังกล่าว

ข้อ ๑๓ ในระหว่างเข้าฟังการประชุมสภา หรือในขณะที่กำลังประชุมสภา ถ้าผู้เข้ารับฟัง

การประชุมคนใดกระทำการฝ่าฝืนระเบียบนี้ ให้ประธานสภามีอำนาจตักเตือน

ห้ามปราม หรือสั่งให้บุคคลผู้ที่กระทำการฝ่าฝืน ออกไปเสียจากที่ประชุมสภาก็ได้

ข้อ ๑๔ ในกรณีที่ประธานสภา สั่งให้บุคคลผู้ละเมิดหรือกระทำการฝ่าฝืนระเบียบนี้

ออกจากห้องประชุมสภา หรือออกจากที่ประชุมสภา หรือออกจากที่ซึ่งจัดไว้ หาก

บุคคลผู้นั้นขัดขืน ประธานสภามีอำนาจสั่งเจ้าหน้าที่สภาหรือบุคคลอื่นที่ประธานสภา

ร้องขอให้ช่วยเหลือในการรักษาความสงบเรียบร้อยของที่ประชุมสภา นำตัวบุคคลผู้นั้น

ออกจากห้องประชุมสภา หรือออกจากที่ประชุมสภา หรือออกไปให้พ้นบริเวณที่

ประชุมสภาก็ได้ประกาศ ณ วันที่.......เดือน........พ.ศ.๒๕๖๕

นี้เป็นหลักเกณฑ์และวิธีการสำหรับประชาชนเข้ารับฟังการประชุมสภา

มีสมาชิกฯท่านใดจะเสนอความคิดเห็นเชิญครับ หากไม่มีสมาชิกฯท่านใดจะเสนอ

ความคิดเห็น ผมขอมติที่ประชุมเรื่องพิจารณา (ร่าง)ระเบียบสภาองค์การบริหาร

ส่วนตำบลโคกสะอาดว่าด้วย หลักเกณฑ์และวิธีการสำหรับประชาชนเข้ารับฟังการ

ประชุมสภา พ.ศ. ๒๕๖๕ ครับ

**มติที่ประชุม เห็นชอบ ๑๑ เสียง งดออกเสียง ๑ เสียง(นายคำพันธ์ วิเศษนันท์ส.อบต.หมู่๙)**

**๕.๓ เรื่อง พิจารณาขอโอนงบประมาณรายจ่ายประจำปีงบประมาณ พ.ศ. ๒๕๖๕**

ประธานสภาฯ เรื่อง พิจารณาขอโอนงบประมาณรายจ่ายประจำปีงบประมาณ พ.ศ. ๒๕๖๕ เชิญท่านผู้บริหารชี้แจ้งครับ

นายสมพักตร์ สุวิชา เนื่องจากความจำเป็นในการใช้งบประมาณในส่วนต่างๆซึ่งมีความจำเป็นต้องใช้

รองนายก อบต. งบประมาณจากในส่วนที่เหลืออยู่เพื่อไปชดเชยในส่วนที่จำเป็นทางเจ้าหน้าที่จึงเสนอผู้บริหารในการขอโอนงบประมาณที่จะต้องนำไปใช้จ่ายในภารกิจที่จำเป็นและเร่งด่วนตามรายการที่จะขอโอนดังต่อไปนี้

**รายการโอนเพิ่ม**

**ลำดับที่ ๑ โอนตั้งจ่ายเป็นรายการใหม่**

**แผนงาน**บริหารงานทั่วไป

ครุภัณฑ์สำนักงาน

ประเภทเครื่องปรับอากาศ ตั้งไว้ ๕๓,๖๐๐ บาท

เพื่อจ่ายเป็นค่าเครื่องปรับอากาศ แบบแขวน ระบบ lnverterขนาด

๓๖,๐๐๐ BTU พร้อมติดตั้งสำหรับใช้ปฏิบัติงานของสำนักปลัดองค์การบริหารส่วน

ตำบล จำนวน ๑ เครื่องๆละ ๕๓,๖๐๐ บาท (ตามมาตรฐานครุภัณฑ์สำนัก

งบประมาณ)ตั้งจ่ายจากเงินอุดหนุนทั่วไปปรากฏในแผนงานบริหารงานทั่วไป

(สำนักปลัด)

งบประมาณก่อนโอน ๐.๐๐ บาท

โอนเพิ่ม ๕๓,๖๐๐ บาท

งบประมาณหลังโอน ๕๓,๖๐๐ บาท

เหตุผล: เนื่องจากไม่ได้ตั้งงบประมาณไว้

**รายการโอนลด**

**แผนงาน**บริหารงานทั่วไป

งบบุคลากร

ประเภทค่าตอบแทนสมาชิกสภาองค์การบริหารส่วนตำบล

ตั้งไว้ ๑,๙๐๐,๘๐๐ บาท

งบประมาณก่อนโอน ๑,๐๙๒,๖๘๘ บาท

โอนลด ๕๓,๖๐๐ บาท

งบประมาณหลังโอน ๑,๐๓๙,๐๘๘ บาท

**รายการโอนเพิ่ม**

**ลำดับที่ ๒ โอนตั้งจ่ายเป็นรายการใหม่**

**แผนงาน**รักษาความสงบภายใน

ครุภัณฑ์สำนักงาน

ประเภทเลื่อยโซ่ยนต์ ตั้งไว้ ๑๔,๐๐๐ บาท

เพื่อจ่ายเป็นค่าเลื่อยโซ่ยนต์ จำนวน ๒ เครื่องๆละ ๗,๐๐๐ บาท เป็นเครื่องยนต์

๒ จังหวะขนาดไม่น้อยกว่า ๒.๐ แรงบาร์เลื่อยไม้ น้อยกว่า ๑๑.๕ นิ้วสำหรับใช้ในงาน

ป้องกันและบรรเทาสาธารณภัย (ราคาตามท้องตลาด) ตั้งจ่ายจากเงินอุดหนุนทั่วไป รักษา

ความสงบภายใน (สำนักปลัด)

งบประมาณก่อนโอน ๐.๐๐ บาท

โอนเพิ่ม ๑๔,๐๐๐ บาท

งบประมาณหลังโอน ๑๔,๐๐๐ บาท

เหตุผล: เนื่องจากไม่ได้ตั้งงบประมาณไว้

**รายการโอนลด**

**แผนงาน**บริหารงานทั่วไป

งบบุคลากร

ประเภทค่าตอบแทนสมาชิกสภาองค์การบริหารส่วนตำบล

ตั้งไว้ ๑,๙๐๐,๘๐๐ บาท

งบประมาณก่อนโอน ๑,๐๓๙,๐๘๘ บาท

โอนลด๑๔,๐๐๐ บาท

งบประมาณหลังโอน ๑,๐๒๕,๐๘๘บาท

**รายการโอนเพิ่ม**

**ลำดับที่ ๓ โอนตั้งเพิ่มงบประมาณรายจ่าย**

**แผนงาน**การศึกษา

ครุภัณฑ์ สำนักงาน

ประเภทครุภัณฑ์คอมพิวเตอร์ (สำหรับประมวลผลแบบที่ ๒)

จำนวน ๑เครื่อง ตั้งไว้ ๑๗,๐๐๐บาทตั้งจ่ายจากเงินอุดหนุนทั่วไป

ปรากฏในแผนงานการศึกษา (กองการศึกษา)

งบประมาณก่อนโอน ๑๗,๐๐๐ บาท

โอนเพิ่ม ๑๓,๐๐๐ บาท

งบประมาณหลังโอน ๓๐,๐๐๐ บาท

เหตุผล: เนื่องจากตั้งไว้ไม่พอจ่าย

**รายการโอนลด**

**แผนงาน**การศาสนา

งบดำเนินการ

ประเภทค่าใช้สอย โครงการจัดหาอุปกรณ์กีฬาในชุมชน

ตั้งไว้ ๓๖,๐๐๐ บาท

งบประมาณก่อนโอน๓๖,๐๐๐ บาท

โอนลด ๑๓,๐๐๐ บาท

งบประมาณหลังโอน ๒๓,๐๐๐ บาท

**รายการโอนเพิ่ม**

**ลำดับที่ ๔ โอนตั้งเพิ่มงบประมาณรายจ่าย/เปลี่ยนแปลงคำชี้แจง**

**แผนงาน**การศึกษา

ครุภัณฑ์สำนักงาน

ประเภทเครื่องพิมพ์ชนิด multifunction เลเซอร์/led สี จำนวน ๑ เครื่อง

ตั้งไว้ ๔,๓๐๐ บาท ตั้งจ่ายจากเงินอุดหนุนทั่วไป ปรากฏในแผนงานการศึกษา

เปลี่ยนเป็น ประเภทเครื่องพิมพ์ชนิด multifunction เลเซอร์/led สี จำนวน๒ เครื่อง

ตั้งไว้๔,๓๐๐บาท ตั้งจ่ายจากเงินอุดหนุนทั่วไป ปรากฏในแผนงานการศึกษา

(กองการศึกษาฯ)

งบประมาณก่อนโอน ๔,๓๐๐ บาท

โอนเพิ่ม ๒๕,๐๐๐ บาท

งบประมาณหลังโอน ๒๙,๓๐๐ บาท

เหตุผล: เนื่องจากตั้งไว้ไม่พอจ่าย

**รายการโอนลด**

**แผนงาน**การศาสนา

งบดำเนินการ

ประเภทค่าใช้สอย โครงการจัดหาอุปกรณ์กีฬาในชุมชนตั้งไว้ ๓๖,๐๐๐ บาท

งบประมาณก่อนโอน ๒๓,๐๐๐ บาท

โอนลด ๕,๐๐๐ บาท

งบประมาณหลังโอน ๑๘,๐๐๐ บาท

งบดำเนินการ

ประเภทค่าใช้สอย โครงการส่งนักกีฬาเข้าร่วมแข่งขันฯ ตั้งไว้ ๓๖,๐๐๐ บาท

งบประมาณก่อนโอน๒๐,๐๐๐บาท

โอนลด ๒๐,๐๐๐ บาท

งบประมาณหลังโอน ๐.๐๐ บาท

**รายการโอนเพิ่ม**

**ลำดับที่ ๕ โอนตั้งจ่ายเป็นรายการใหม่**

**แผนงาน**การศึกษา

ครุภัณฑ์สำนักงาน

ประเภทเครื่องปรับอากาศ ตั้งไว้ ๕๓,๖๐๐ บาท เพื่อจ่ายเป็นค่าเครื่องปรับอากาศ

แบบแขวน ระบบ lnverterขนาด ๓๖,๐๐๐ BTU พร้อมติดตั้งสำหรับใช้ปฏิบัติงานของ

สำนักปลัดองค์การบริหารส่วนตำบล จำนวน ๑ เครื่องๆละ ๕๓,๖๐๐ บาท

(ตามมาตรฐานครุภัณฑ์สำนักงบประมาณ) ตั้งจ่ายจากเงินอุดหนุนทั่วไปปรากฏ

ในแผนงานบริหารงานทั่วไป (กองการศึกษา)

งบประมาณก่อนโอน ๐.๐๐ บาท

โอนเพิ่ม ๕๓,๖๐๐ บาท

งบประมาณหลังโอน ๕๓,๖๐๐ บาท

เหตุผล: เนื่องจากไม่ได้ตั้งงบประมาณไว้

**รายการโอนลด**

**แผนงาน**การศาสนา

งบดำเนินการ

ประเภทค่าใช้สอย โครงการจัดหาอุปกรณ์กีฬาในชุมชน ตั้งไว้ ๓๖,๐๐๐ บาท

งบประมาณก่อนโอน ๒๓,๐๐๐ บาท

โอนลด ๓,๖๐๐ บาท

งบประมาณหลังโอน ๑๙,๔๐๐ บาท

**แผนงาน**การศาสนา

งบดำเนินการ

ประเภทค่าใช้สอย โครงการแข่งขันกีฬาเด็กเยาวชนฯ ตั้งไว้ ๕๐,๐๐๐ บาท

งบประมาณก่อนโอน ๕๐,๐๐๐ บาท

โอนลด ๕๐,๐๐๐ บาท

งบประมาณหลังโอน ๐.๐๐ บาท

มีรายละเอียดขอโอนงบประมาณทั้งหมด ๕ รายการ ขอให้สมาชิกฯทุกท่านได้

พิจารณาด้วยครับ

ประธานสภาฯ จากที่ท่านคณะผู้บริหารได้ชี้แจงรายละเอียดขอโอนงบประมาณตามข้อบัญญัติ

งบประมาณรายจ่ายประจำปีงบประมาณ พ.ศ.๒๕๖๕ ทั้งหมด ๕ รายการ

มีสมาชิกฯท่านใดมีข้อเสนอหรือข้อสงสัยหรือไม่ครับ

นายประสาตร์ นาถาดทอง ผมขอสอบถามรายการเลื่อยโซ่ยนต์ ๒ จังหวะ ขนาดไม่น้อยกว่า ๒.๐ แรง

ส.อบต.หมู่๔ บาร์เลื่อยไม้ น้อยกว่า ๑๑.๕ นิ้ว จำนวน ๒ เครื่องๆละ ๗,๐๐๐ บาท

ราคาเหมาะสมหรือไม่

นายสมพักตร์ สุวิชา รายการเลื่อยโซ่ยนต์ ๒ จังหวะ ขนาดไม่น้อยกว่า ๒.๐ แรงบาร์เลื่อยไม้

รองนายก อบต. น้อยกว่า ๑๑.๕ นิ้ว จำนวน ๒ เครื่องๆละ ๗,๐๐๐ บาท ราคามาตรฐานตาม

ราคาท้องตลาดและเหมาะสมกับการใช้งานแล้วครับ

นายสุวิชาญ วิเท่ห์ ผมขอสอบถามเรื่องเครื่องปรับอากาศว่าในห้องที่จะติดตั้งมีเครื่องเดิมหรือไม่หรือ

ส.อบต.หมู่๕ ติดตั้งเครื่องใหม่และการที่โอนงบออกจาก แผนงานการศาสนา งานกีฬาออกหมด

จะเอางบจากที่ไหนมาใช้ในการจัดงานกีฬา

นายสมพักตร์ สุวิชา ในห้องที่จะติดตั้งเครื่องปรับอากาศมีเครื่องเก่าที่ใช้งานมานานหลายปีแล้วจึงทำให้ รองนายก อบต. เครื่องปรับอากาศไม่เย็นและได้ให้ช่างมาซ่อมแล้วก็ยังใช้งานไม่ได้ จึงจะขอติดตั้ง

เครื่องใหม่เพื่อให้พนักงานได้ทำงานได้อย่างมีประสิทธิภาพในส่วนเรื่องงบที่จะเอา

มาชดเชยงานกีฬาทางผู้บริหารก็จะหาจากงบอื่นมาใช้เพื่อให้เกิดประสิทธิภาพสูงสุด

ประธานสภาฯ หากไม่มีสมาชิกฯท่านใดจะเสนอความคิดเห็นอีก ผมขอมติที่ประชุม เรื่องขอโอน

งบประมาณ ตามข้อบัญญัติงบประมาณรายจ่ายประจำปีงบประมาณ พ.ศ. ๒๕๖๕

ทั้งหมด ๕ รายการ

**มติที่ประชุม เห็นชอบ เป็นเอกฉันท์**

**ระเบียบวาระที่๖ เรื่องอื่นๆ**

ประธานสภาฯ มีสมาชิกฯท่านใดจะเสนอในเรื่องอื่นไหมครับ

นายบุญทัน ศรีมุงคุณ ผมอยากให้ใช้แนวทางในการคุยกับชาวบ้าน มานั่งแก้ปัญหา นั่งคุยกันให้ตกผลึกก่อน

นายก อบต. ติดตาม วางแนวทาง แล้วแก้ปัญหา ฝากเรื่องถนนให้อบต.หมู่ ๕กับหมู่ ๑๒ติดตาม

เราจะเปิดทางถนน อีกเรื่องคือเรื่องตลาดสดบ้านโคก คือการเทคอนกรีต และหลังคา

ตลาดสดหมู่ ๓ เรื่องสุดท้ายคือเรื่องศึกษาดูงาน การไปครั้งนี้เป็นเงินภาษีของพี่น้อง

ประชาชน อยากให้พวกเราไปแล้วได้ความรู้กลับมามากที่สุด เพื่อที่จะนำมาแก้ไข

ปรับปรุงและต่อยอดในองค์กรของเรา

ประธานสภาฯ มีสมาชิกฯท่านใดจะเสนอไหมครับ

นายสุวิชาญ วิเท่ห์ เรื่องถนนที่ท่านนายกฝากติดตาม เดี๋ยวผมจะเข้าไปสอบถามกับทางเจ้าของที่นาอีกที ส.อบต.หมู่๕ ส่วนเรื่องน้ำบ้านโคกประสิทธิ์มีคลองส่งน้ำ แต่ปัญหาคือไม่มีน้ำในการทำนา อยาก

ฝากท่านผู้บริหาร ผมอยากได้ถังสูบน้ำ จะได้สร้างงานสร้างรายได้ให้กับพี่น้อง

ประชาชนครับ

นายคำพัน วิเศษนันท์ ผมอยากพูดเรื่องโครงการ คือโครงการของหมู่ ๙กับหมู่ ๓เสร็จเรียบร้อยแล้วขอบคุณ

ส.อบต.หมู่๙ ท่านผู้บริหารที่เร่งมือให้ครับ

ประธานสภาฯ ผมอยากให้ทุกท่านมองปัญหาภาพรวมใน อบต.ของเรา ไม่ใช่ดูแลแค่หมู่บ้านตนเอง

เราต้องช่วยกันสอดส่องดูแล ปัญหาที่มีความเดือดร้อน เป็นหน้าที่ของเราครับ

มีสมาชิกท่านใดจะเสนออีกไหมครับ

นายสมพักตร์ สุวิชา ตามเอกสาร คำสั่งอบต.เรื่อง คณะกรรมการกองทุนหลักประกันสุขภาพผมอยากให้

รองนายกฯ เพื่อนสมาชิกฯเป็นผู้ตรวจ ซึ่งยังไม่ได้รับการลงนาม ในระเบียบว่าด้วยคณะกรรมการ

กองทุนหลักประกันสุขภาพต้องมาจากสมาชิกฯ แต่งตั้งเข้ามา ผมอยากเสนอว่าไม่ให้ใช้ เนื่องจากไม่มีสัดส่วนของสมาชิกฯ ซึ่งการแก้ไขของเอกสารนี้ไม่ใช่เรื่องสำคัญที่จะต้องนำไปปฏิบัติ เพราะหลังจากที่ได้คณะกรรมการเต็มรูปแบบถึงจะออกคำสั่งได้โดยนายกฯ และเรื่องโครงการของ ส.อบต.หมู่ ๕เรื่องรายได้ของพี่น้องประชาชนจากการเกษตร จากการหาแหล่งน้ำ ตอนนี้ผมให้ทางช่างไปสำรวจพื้นที่และชี้พิกัด

๑.แม่น้ำชี ๒.กุดไส้จ่อ ๓.หนองบัว ซึ่งตามรายละเอียดจะเป็นระบบโซล่าเซลล์ทุ่นแรง

น้ำ ขนาดใหญ่ สามารถดันน้ำได้ ๒๐กม. ส่วนโครงการเกิดจากเงินสะสมก็พยายามเร่งครับ งบประมาณที่เหลืออีกประมาณ ๑.๖ล้าน

ประธานสภาฯ มีสมาชิกฯท่านใดจะเสนอไหมครับ

นายประสาตร์ นาถาดทอง เรื่องเงินสะสมที่เหลืออีกประมาณ ๑.๖ ล้านนั้น จะให้สมาชิกเสนอโครงการเพิ่มไหม

ส.อบต.หมู่๔ ครับ แต่ถ้าไม่มีอยากให้พิจารณา เรื่องถนน กับน้ำประปาครับ

นายสุวิชาญ วิเท่ห์ การที่เราจะเอาคนนอกเข้ามานั่งในที่ประชุมสภา มันมีข้อดีไหม หรือมีข้อเสียอย่างไร

ส.อบต.หมู่๕ อยากให้เพื่อนสมาชิกฯทุกท่านเสนอว่ามีข้อดีข้อเสียอย่างไร

นายสมพักตร์ สุวิชา เรื่องเงินสะสม จะมีในระเบียบครับ และเรื่องให้คนนอกมาฟังในที่สภามันเป็น

รองนายกฯ ระเบียบครับ ให้ชาวบ้านมานั่งรับฟัง อย่างน้อยๆก็จะได้เห็นศักยภาพของเรา แต่การรับฟังนั้นจะไม่มีการแสดงความคิดเห็น ไม่มีสิทธิออกเสียง ส่วนข้อเสียไม่มีครับ เป็นการแสดงความโปร่งใสอีกทางหนึ่งครับ

ประธานสภาฯ ในสภาเรามีหลาย โรงเรียนนำนักเรียนเข้ามาดูงานตอนเข้าประชุมสภาด้วยครับ ไม่มี

การปิดบัง สามารถตรวจสอบได้ ถือเป็นเรื่องที่ดี ที่มีคนสนใจครับ หลายพื้นที่มีการถ่ายทอดสดด้วย มีสมาชิกท่านใดจะเสนออีกไหมครับ

นางสาวเยาวรัตน์ นาถ้ำเพ็ชร เรื่องถนนของบ้านสะอาด เรายังไม่มีท่อระบายน้ำไปวางตรงที่ซ่อมถนน

ส.อบต.หมู่๒ การสัญจรลำบากค่ะ อยากให้ช่วยพิจารณาค่ะ

ประธานสภาฯ สมาชิกฯท่านใดจะเสนออีกไหมครับ หากไม่มีสมาชิกฯท่านใดจะเสนออีกผมขอปิด

การประชุมสมัยสามัญสมัยที่ ๒ครั้งที่ ๒ ครับ

**ปิดประชุมเวลา ๑๒.๐๐ น.**

(ลงชื่อ) สุบรรณ สร้อยวงษา ผู้จดบันทึกรายงานการประชุม

(นางสุบรรณ สร้อยวงษา)

เลขานุการสภาองค์การบริหารส่วนตำบลโคกสะอาด

**คณะกรรมการตรวจรายงานการประชุมสภา อบต.โคกสะอาด ได้ตรวจสอบรายงานการประชุมแล้วเมื่อวันที่ ๖ พฤษภาคม ๒๕๖๕**

**(**ลงชื่อ) ทองนาค ปราณีสอน ผู้ตรวจบันทึกรายงานการประชุม (นายทองนาค ปราณีสอน)

สมาชิกสภาองค์การบริหารส่วนตำบลโคกสะอาด หมู่ที่ ๑ ต.โคกสะอาด

ประธานคณะกรรมการตรวจรายงานการประชุมฯ

(ลงชื่อ) อนงค์ลักษณ์ นาถาดทอง ผู้ตรวจบันทึกรายงานการประชุม

(นางอนงค์ลักษณ์ นาถาดทอง)

สมาชิกสภาองค์การบริหารส่วนตำบลโคกสะอาด หมู่ที่ ๑๒ ต.โคกสะอาด

กรรมการตรวจรายงานการประชุมฯ

(ลงชื่อ) เยาวรัตน์ นาถ้ำเพ็ชร ผู้ตรวจบันทึกรายงานการประชุม (นางสาวเยาวรัตน์ นาถ้ำเพ็ชร)

สมาชิกสภาองค์การบริหารส่วนตำบลโคกสะอาด หมู่ที่ ๒ ต.โคกสะอาด

เลขานุการกรรมการตรวจรายงานการประชุมฯ

สภาองค์การองค์การบริหารส่วนตำบลโคกสะอาด ได้รับรองรายงานการประชุมสมัยสามัญสมัยที่๒ครั้งที่ ๒/๒๕๖๕ เมื่อวันที่๖ พฤษภาคม ๒๕๖๕ ประธานสภาองค์การองค์การบริหารส่วนตำบลโคกสะอาด จึงได้ลงลายมือชื่อไว้เป็นหลักฐานตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.๒๕๔๗ แก้ไขเพิ่มเติมถึง ฉบับที่ ๒ พ.ศ.๒๕๕๔

(ลงชื่อ) สิงปาการ ฤทธิพันธ์

(นายสิงปาการ ฤทธิพันธ์)

ประธานสภาองค์การบริหารส่วนตำบลโคกสะอาด